
ULTIMUL ARGUMENT 


Amicul meu este un tânăr foarte cum se cade. Studiile 
şi le-a terminat în Germania, unde, după doi ani de muncă 
încordată, şi-a luat doctoratul în ştiinţele economico-poli- 
tice. A petrecut, pe urmă, o iarnă întreagă la Paris, şi de 
aici Sa înapoiat acasă prin nordul Italiei. La Bucureşti 
trăieşte o viaţă retrasă, o splendidă izolare de om serios, 
cu toate că e nepot de ministru, ori—poate—tocmai de 
aceea. 

Cunoscând lume multă şi variată, vederile politice ale 
amicului meu sunt limpezi şi obiective. Dânsul se mărturi- 
seşte filo-francez, are însă o adâncă admiraţie pentru cul- 
tura şi disciplina germană, iar pe Ruşi, cari sunt brutali 
și lacomi, nu-i poate suferi. In politica țării e partizanul 
aşteptării, și împotriva oricărei manifestații publice. Des- 
pre d-nul Nicolae Filipescu spune, că face demagogie, de 
dragul puterii. Negreşit, că vom intra în acţiune alături 
de Franţa, pentru înfăptuirea idealului național, dar numai 
atunci, când vom fi gata cu de toate şi siguri de biruinţă. 
Intâi, ne lipseau munițiile şi medicamentele ; mai târziu 
nu puteam începe războiul fără Italia; pe urmă, trebuiă 
să așteptăm sfârşitul tratativelor diplomatice. Şi tot asttel, 
pe fiecare săptămână un nou argument, ponderos şi con- 
vingălor. ăi 


Alaltăcri l-am căutat iar pe amicul meu, să-l întreb, 

dacă mai ştie ceva. De astădată eram îngrijorat și trist. Mă 
apăsă liniștea grozavă, care se plimba, senină „pe calea 
Victoriei. Mi se părea, că aici nu se mai gândeşte nimeni 
la războiu, oricâte idealuri naţionale sar realiza prin el. 
O nouă amânare?—Amicul mă privi lung şi-mi aruncă, 
luându-și acre de triumfător, acest ultim argument, cu- 
prins în formă de întrebare: 

— Dar, bine, ce motive ai tu pentru o intrare imediată 


O clipă n'am ştiut ce să admir mai mult: uşurinţa cu 
care mi-a fost azvârlit acest cuvânt, sau sufletul rece, de 
ghiaţă, din care a pornit. Ca subl o fulgerare, mi-a apărut 
în minte toată povestea dureroasă-pe care o trăieşte de o 
miie de ani neamul nostru de dincolo de munţi. Nu cunosc 
o suferință mai lungă, mai Llăcută, mai răbdătoare, mai 
eroică, în toată istoria neamurilor. 

Aceşti fraţi buni şi nenorociţi cred, că acum trebue; 
neapărat trebue să se încheie şirul suferințelor lor. Ei nu 
pot fi cuminţi ca noi, şi nu știu de calculele noastre; ei ne 
aşteaptă. De zece luni, toate zilele lor se scurg într”o aştep- 
tare continuă, şi liecare clipă care trece înseamnă o nouă 
decepţie, tot mai amară. Cetiţi cântecele lor simple, nespus 
de duioase şi clare ca apa râuleţului de munte și veţi în- 
țelege cât de stăruiloare şi de jalnică-e chemarea lor. Din 
Carpaţi până la Tisa acceaşi rugăciune se înalță, smerită, 
către Dumnezeul Atot-puternic, să lumineze mintea şi să 
dea tărie braţelor celor cari vor veni să aducă mântuirea 

Și mântuitorii nu mai vin, fiindcă nau nici un motiv 
să se grăbească. Ei aşteaptă şi cumpănese în linişte. 

Și în vremea asta rândurile noastre se răresc mereu; 
în curând se vor duce cu toţii. Trupurile tinerilor şi bătrâ- 
nilor de dincolo vor acoperi toate câmpiile Galiției. Sân- 
gele lor nevinovat se va scurge fără rost, dar vor muri fe- 

riciţi, cu credința că visul lor moştenit din strămoşi se va 
împlini. Văile Ardealului se vor umplea de plânsul înăbuşit 
al orfanilor, care nu va înceta niciodată. Şi de-o îi să ne 
mai întoarcem cândva pe-acolo, noi, pribegii, va trebui să 
ne strecurăm încet, ca să nu trezim jalea adânc împietrită, 
și să plecăm ochii, ca să nu mai vedem umbrele, cari se 
vor desface din mormintele fără nume, să ne mustre.... 
Atunci poate că veţi avea o clipă de reculegere şi voi, 
cari astăzi vă pierdeţi în calcule reci, şi va tremura şi sub 
pleoapele voastre o lacrimă. lar cei rămași pe-acolo, ne- 
'voiaşii cari iartă, vor zice atunci că şi voi aveţi inimi. 
C. Bucşan. 


IMPĂRATE, IMPĂRATE ! 





Un picior îl ai în groapă, 
Jar cu alhi'noți în sânge ; 
Zoati'mpărălia plânge 
Pentru negrele-ți păcate, 
IÎmpărate, Impărate ! 


Din Ardeal, grădina noastră, 
Ai făcut un cumilir ; 

Pentru cine mai fost sbir ? 
Mâinele îți sunt pătate, 
ÎImpărate, Împerate + 


La mormântul tău vem-va 
Să te blasteme poporul; 
Tu t-ai fost omorătorul ! 
N'ai avea de groapă parte 
Impărate, Împărate ! 


Stărvul tău departe ducă-l, 
Pradă corbilor să-l dea ; 
Jar împărăția ta 
Prăbuştască-se în noapte, 
Împărate, Impărate ] 


Eugeniu Revenţ. | 

CUVINTE REGALE 





(O parte din discursul M. Sale Regelui Ferdinand, rostit în şedinţa 
solemnă a Academiei Române): | i 

In aceste zile de grele griji şi uriaşă răspundere mi-a 
fost o adâncă mângâiere sufletească, când am aflat că se- 
siunea anuală de ăstimp a fost inaugurată prin proclama- 
rea mea ca protector şi preşedinte de onoare, şi încă prin 
o rezoluţiune cu totul gingaşă, aceea de a primi pe regina” 
prea iubita mea soţie, între membrii de onoare. Mândră 
de această nouă demnitate, ea asistă azi pentru prima oară 
de drept la şedinţa acestui învăţat corp, şi prin mine ea vă 
aduce vouă nouilor ei colegi, adânc simţita sa recunoştinţă, 

Ana din cele mai înalte podoabe ale unei femei este 
netăgăduit cultul frumosului, el înalță sufletul şi puritică 
mintea și blagoslovită este ființa care a primit dela natură 
darul de a tălmăci altora concepția frumosului prin pen- 
sulă sau prin pană. 

Poeta pe tronul țărei, pe care cu fală Academia o nu- 
- mără între membrii ei de onoare, regina Carmen Sylva, a 
călăuzit pe nepoală cu dragostea unei mame pe potecile 
înilorite ale gândului poetic şi ale frumosului, și ea a în- 
demnat-o să dea la lumină ceeace de mult luase formă în 
sufletul şi în mintea soţiei mele. 

Ultimul imbold însă pentru a picta şi cu pană, i-a 
dat-o dragostea ce-i umple inima pentru frumusețea scum- 
pei noustre ţări. Ea a înţeles farmecul iernei când giulgiul 
tainic al zăpezei acoperă munţii şi şesurile noastre; ea sa 
înveselit cu natura întreagă când primăvara îmbracă câm- 
piile noastre cu haina lor cea înflorită de mireasă. Apusul 
soarelui al serilor de vară, când scaldă holdele cu razele 
lui aurite, face să vibreze şi în inima ei acorduri calde. Pa- 
cea toamnei, când Cel de sus revarsă purpura pe frunzele 
codrului, îi vorbește de dor împlinit şi de linişte suile- 

tească. Mai sunt şi cântecele noastre populare, este suiletul 
plin şi sănătos şi plin de viață ce-l găsim în poesia şi îilo- 
sotia poporului nostru ce a împins'o a înlocui pensula cu 
pana; şi de aceea am salutat cu atâta plăcere numirea regi- 
nei ca membru onorar al academici. | 

In anul 1890 când am fost primit în sînul Academiei, 
bătrânul Cogălniceanu, atunci preşedintele ei, mi-a adresat 
următoarele cuvinte : „Noi bătrânii ne ducem; dar salutăm 
pe junele principe ale cărui forţe ne vor întineri în restul 
zilelor noastre şi vor îmbărbătă la muncă pe cei care ră- 
mân în urma noastră“. Eu unul nu am uitat cuvintele 
acestui mare om de sțat şi de litere, şi dacă interesul viu 
şi necurmat ce-l port şi voi purta mereu acestui institut de 
înaltă cultură, poate contribui a vă îndemna la o activitate 
necontenită şi o muncă încordată, aș saluta cu mare mul- 
țumire, dacă tinerele elemente, cari închină forţele tor stu- 
diului ştiinţific, ar deveni demni urmaşi ai generaţiilor cari 
au pus temelia Academiei şi cari au clădit-o până a ajuns 
locașul frumos sub al cărui acoperiş se întrunesc bărbaţii 
de ştiinţă din toate colțurile unde răsună frumoasa şi mult 
duioasa limbă română. 

Să lucrăm deci necontenit cu gând curat pentru des- 
voltarea tot mai largă a culturei neamului; să nu cruțăm 
nici timp nici muncă pentru a cunoaşte cât mai amănunțit 
istoria lui—călăuză neprețuită pentru a ne cunoaşte pe noi 
înşine,—să cultivăm, să păstrăm cu sfinţenie şi gelozie 
limba noastră, să ne îndeletnicim a-i da în scrierile noastre 
şi în vorbire chipul cel mai curat; să ne ferim de străi- 
nisme pentru cari: vom găsi în bogala comoară a limbei 
vorbe românești; lucrând asitel nu numai că facem operă 
culturală, ci împlinim şi un act de patriotism. Academia are 
frumoasa menire de a da pilda cea bună în această pri- 
vință. 

TREI LUNI PE CÂNPUL DE RAZBOIU:) 





Retragerea 
2 Septembrie, 


Noaptea am primit ordinul de plecare. În cea mai 
mare tăcere, am ieşit din tranşee şi am pornit spre Halici. 
Aproape de Halici, a trebuit iar să adăstăm mult, fiindcă 
_o coloană de tren fugea de frica ruşilor. Ofiţerul coman- 
dant, fără să aştepte nici un ordin, s'a retras de teamă să 
nu fie “surprins de Cazaci, deşi aceştia nu-i aveau grija. 
Atunci am văzut primul tren pancerat ce se duceă spre 
Stanislau. Semănă cu un balaur de oţel, cu solzi mari, ce 
suflă jăratec pe nări şi se furişă, șerpuind, să apere or aşul 
ameninţat de Feţi Frumoşii Ţarului. 

Am trecut prin Halici, care iarăş gemeă de trupe în 
cea mai mare desordine. Pe deasupra noastră sbură un 
aeroplan de al nostru, care sa coborât mai departe. După 
cum am auzit pe urmă, în el eră un general rus cu, adju- 
tantul lui, urmărind retragerea trupelor noastre. Când am 
ieşit din Halici „am văzul un cerşetor cu medalii austriace 
pe piept şi cu o mutră de Dostoiewski. Aveă o frunte lată 
şi o privire .ageră, încât numai orbii nu vedeau că-i spion. 
I-am atras atențiunca maiorului asupra lui, s'a uitat la el şi 
mi-a răspuns că n'avem dovezi împotriva lui. L/am lăsat 
în ştirea domnului, trăgându-mi seama: „Și dacă-i spion, 
ce-mi pasă mie? Doar nam venit în Galiţia -să o mâu- 
tui eu“. 

In curând am părăsit şoseaua ce duce la Zalukiecw și 
am luat-o, prin păduri, de-alungul râului Lomnica, pe 
care l-am trecut, aproape de Podhorki, unde am poposit. 
Am făcut un marş de 12 ore fără întrerupere, iar râul l-au 
trecut cei mai mulți soldaţi „udându-se până la genunchi. 

La orele 2 jumătate p. m., am făcut lagăr în Bania, 
lângă Kalus. Aici ne-am întâlnit cu cele două compiănii 


1) Din volumul cu acelaş titlu, care va apare peste câteva zile. D-l 
Tăslăuanu, autorul acestei deosebit de interesante lucrări, a luptat trei 
luni, pe frontul din Galiţia, ca ofiţer în armata Austro-Ungară, şi, deci, im- 
presiile d-sale sunt de cea mai mare actualitate. (Nota Red.). 

pierdute şi pentru prima oară cu întreg regimentul şi cu 

“întreaga brigadă. Până scara am aranjat compăniile, fi- 

" îmdcă se prezentaseră mulți pierduţi la fuga din Meducha 
şi ascultam exploziile din Halici. Se spunea că ai noştri, 
neputând transporta toate alimentele din. depozite, le-au 
aruncat în aer. Numai preţul făinei, asitel nimicile, se urcă 
la peste o jumătate milion de coroane. Calea ferată şi mi- 
nunatul pod peste Nistru la Halici, de asemenea au fost 
distruse. Pentru prima oară ne înspăimântau furiile de dis- 
trugere ale războiului. Numai cu preţul celor nimicite în 
aceăstă zi, câte opere de cultură nu sar fi putut face! Ce 
cheltuială şi ce trudă omenească se va cere, ca să se repare 
şi să se agonisească cele distruse cu câteva kgr. de ecrasită. 
Barbaria războiului ne-a pus pe gânduri. 

Intreaga ofiţerime eră desgustată şi vorbeă în termeni 
aspri despre înfrângerile suterite. Greşala cea mai mare a 
tost despreţuirea dușmanului și atacarea lui după normele 

- regulamentului de instrucţie. Fiecare batalion, cum sosea 
în Galiţia eră aruncat în foc, soldaţii atacau după cum în- 
vățaseră la exerciţii şi la manevre, desfăşurându-se în linie 
de trăgători, înaintând toţi deodată. Ruşii îngropaţi, de 
obicei la marginea pădurilor, îi lăsau să se apropie până la 
3—400 de pași. Ai noştri treceau la atac cu baioneta, stri- 
gând: Hurah! şi: alergând bulue spre poziţiile dușmane. 
Ruşii îi primeau cu mitralierele și cu un foc întețit, nimi- 
cindu-i în câteva secunde. Cei ce scăpau se risipeau în toate 
părţile şi pribegeau de capul lor prin Galiţia, fără să apar- 
ţină vreunei trupe. Cam asta a fost soarta celor mai multe 
regimente şi batalioane de linia întâi ale armatei austro 
ungare. a 

Când discutam mai înverșşunat, apare un stat-major. 
Ne-am uitat toţi la el cu cel mai adânc dispreţ, întorcân- 
du-i spatele. Au trecut vre-o doi generali şi câțiva ofiţeri de 
stat-major, îngâmfaţi şi mândri, de credeai că se întorc 
nu ştiu dela ce izbândă. Până şi soldaţii se chiorau la ei cu 
neîncredere. „Aştia ne vor pune capul“,—ziceă unul mai 
îndrăzneţ, arătând călăreţii ce scăpătau după nişte case. 

Soldaţii stăteau grămadă foarte abătuţi şi obosiţi. Se 
gândeau acasă, la Ardeal, de care ne depărtam tot mai 

mult. Fără să vreau miam adus aminte de planurile 
mele, de nădejdile de a nu muri tocmai degeaba, ca niște 
robi ai datoriei—și am început să râd, Planurile mi se pă- 
reau acum aşă de ridicule şi noi aşă de neputincioşi. Mi-am 
luat adio dela ele. 

Pe înserat broaştele dintr'un lac vecin își băteau joc 
de noi. Făceau: „hu-hu-hu!“ şi „Bre-che-che“. Ne hui- 
duiau şi râdeau în cor de isprăvile noastre.... 

Oct. C. Tăslăuanu, 


UN CIMITIR... 


— Răvaş de peste munte — 





Dragă prietene, 


Tu știi socoti. Socoteșie dară: dela începutul războiului 
în aceste 10 luni și jumilale am avut trei recrutări gene- 
rale cari ni-au dus tot ce am avul mai bun. Ni-au dus fi- 
ciorii și voinicii până la, 36 de ani, ni-i duce acum pe cei 
până la 42 de ani, ni-a recrulat acum băirânii până la 50 
și copiii dela 18 ani, și poale mâine ni-i duce şi pe aceștia 
să moară cu durerea în suflet că au avut credință în mân- 
fuire și credința i-a înşelat; că au avut credință în voi cei 
de dincolo și voi i-ați înșelal... 

H aspră vorba, nu-i așa? Dar este adevărată. Este 
vorba care se deslipeşle acum de pe buzele noastre ale tu- 
turora: „Ni-au minţit numai că vreau să ne desrobiască. 
Lor nu le trebue nici Ardeal, nici Ardeleni. Ei fac politică 
și diplomaţie înaltă şi nu se gândesc că dincoace fiecare 
zi ne ia câteva mii de vieți“. 

Sud ne fii văzut, dragă prielene, în zilele când se aş- 
tepla războiul cu Italia și apoi în cele dinlâi zile după de- 
clararea războiului. Am fi jurat cu toții că a sunal și 
ciasul nostru. Acum, azi, mâine, cel mult până la sfârșitul 
săptămânii trebuie să porniască și dorobanții noștri, căci 
doară Ilalia a pornil şi nouă ne era teamă (și vouă de 
dincolo, cum ni se spunea, deasemenea) ci vor porni do- 
robanții, iar bersaglierii au să-i lase să plece singuri. Aștep- 
tam cu ușile bisericilor deschise, cu clopotele orânduile să 

fie tras la cel dintâi semnal; aşteptam la poalele 'mun- 
ților, pe alocuri în munţi chiar; aşteplam cu teamă, cu 
groază, cu dor nespus... ciasul mare care—noi o știam, o 
simțiam cu toții—începuse să sune. Și noi simțiam cum se 
pierde fără ca și alții să auză sau să vrea să audă sunelul 
lui. | 

O singură întrebare ne puneam cu toții, o întrebare 
mută, disperată: „De ce mai întârzie? De ce nu pornesc 
ca să-i mai scape pe cei cari stau să plece?“. 

O singură întrebare ne punem și acum: Italia a intrat, 
noi ne trimilem și cele din urmă rezerve, țara este goală 
de armată,ce mai așteptăm? Sau, poate, România nu 
vrea Ardealul? Sau, poate, cum a fost minciună vorba 
pusă în circulație la începulul răsboiului că „Ardelenii nu 
vor anexarea lor la România“, cum a fost minciună 
aceasii vorbă să fie adevăr chiar contrarul: „homâniei 
nu-i trebuie Ardealul?“. 

Noi nu mai judecăm, nu mai facem politică înallă, 
nu mai putem ținea seamă de molive și considerații stra- 
fegice. Noi suntem un popor care moare, care vede cu 
ochii cum moare, şi nu mai judecăm ci numai simțim cum 
murim. Noi suntem un popor aproape la disperare, un 
popor care începe să-și piarză și credința în neam, cel mai 
mare bun ce.i-a mai rămas în aceste vremi grele. Noi nu 

- mai facem politică și diplomație înaltă, noi vedem și su- 
ferim. 

Vedem cum se duc bălrânii noștri până la 50 de ani, 
toți, aproape toți fără excepție; vedem pe ceice se întorc 
de pe câmpurile de rtzboi istoviți de puteri, bolnavi, cu 
răni îngrozitoare; vedem numele celor cari nu se mai în- 
torc, ci dorm în pământ strein—și să nu disperăm ? 

Să mai așteptăm? Dar până când să mai așteptăm? 
Până la toamnă, sau până la primăvară? 


Așteplăm, căci n'avem ce să facem. Așteplăm însă nu- 
mai sfârșitul războiului și nu venirea voastră târzie. Aș- 
teptăm pacea ca să ne putem plânge morții, și pe cei ce 
zac în pământ, şi pe ceice trăiesc încă dar peniru noi 
au muril. 

La toamnă, la primăvară ce să mai căutați pe:la noi? 

Să ne ajutați să plângem? Sau cu copitele cailor să des- 
- săpați morminţile celor înorți? Sau cu bubuitul tunurilor 
să turburați somnul celor cari au crezul în voi? La toam- 
nă, la primăvară ce să mai căutaţi la noi? 

Tara noasiră va fi un cimitir şi în cimilir să între nu- 
mai ceice cred. 

Ne vom mai vedea vreodată în acest cimitir? 

 Altău cu drag C... 








UN. NOU IZVOR DE PUTERE PENTRU UNGARIA 


La câteva zile după izbucnirea războiului sa putut 
deja observa, că viaţa economică a Ungariei are temelii 
şubrede şi e diriguită de factori, pe care îi zăpăceşte orice 
eveniment neaşteptat. 

(Capilalele de rulaţie, cari în cea mai mare parte sunt 
streine, nau nimic din întrigurările țării şi tără nici o du- 
rere sau refugiat în lăzile ţintuite, lăsând ţara în o situaţie 
nenorocită. 

In această aimosteră a început apoi să-și facă apariţia 
mai întâiu timid şi apoi tot mai neruşinat capitalul spe- 
culanților tără scrupule și fără nici un moral. Și era fatal 
ca aceste hiene să se arunce pe ce era mai bogat, pe pro- 
dusele agriculturei şi ale industriei agricole. 

In câteva săptămâni toate cerealele, toate vitele din 
negoț, toate materiile prime au ajuns ca prin minune în 
mâinele acestei speculaţii. 

Gările de export ale Ungariei au fost baricadate de 
vagoane pline cu cereale, vite, şi materii prime, pe care 
speculanţii le trimeteau capitalului strein conștient de şi- 
tuaţia creiată. 

In vreme ce pieţele și chiar casele particulare germane 
sub povara speculei destăşurate şi anormale, ce-şi găsia - 
expresie în alergări şi în preţuri exorbitant de felurite— 
țara să golea zi cu zi de tot ce serveşte alimentării şi rezis- 
tenţii cetăţenilor. Şi abia după 3 luni de războiu, în Unga- 
ria agricolă populaţia sa pomenit în plină lipsă de cereale 
şi de vite. 

Reclamaţiile şi alergările populaţiei după materiile ali- 
mentare de prima necesitate s'au făcut tot mai nervoase 
până ce, în sfârşit guvernul țării a încercat să ia măsuri 
de asanare. 

S'a pornit seria de anchete, de coristăvuiri şi s'a îngră- 
mădit puzderie de date asupra situaţiei. Și pentru ca în- 
treaga acţiune să fie conformă cu ce se petrecea pe câm- 
purile de războiu, şi în această acţiune s'a luat ca bază de 
operaţie—mostra germană. a 

S'a dat drumul puvoiului de ordonanţe, sau distribuit 
vagoane de tipărituri cu rubrice ideale, sau făcul con- 
scrieri, s'au calculat cantităţile necesare consumului îndivi- 
dual, sa alcătuit tablouri şi sa împărțit formulare de 
carnete... 

In timpul ăsta însă populaţia rămânea pe zi ce trecea 
cu mai puţine rezerve alimentare. Şi lipsurile să declarau 
tot mai ameniuţător. 

Prin luna Ianuarie 1915, aceste lipsuri amenințau deja 
cu foamele. Atunci guvernul a sfătuit mult şi se vede, foarte 
temeinic, încât drepl urmare a fost că a îngăduit prea 
grațios, ca fiecare judeţ să se îngrijească de iri ciiiaci 
populaţiei cum poate şi de unde poate. Preţurile maxi- 
male fixate, să înţelege, le-au menţinut în întregime — pe 
hârtie. De tapt fiecăruia îi sa spus să cumpere și să vândă 
cum poate. 

Aici, începe apoi zăpăceala generală şi alergările fără 
cap. 

Autorităţile locale au început să ia măsurile ultimei 
rații. Toţi solgăbirăii (subprefecţii) şi notarii sau aruncat 
asupra celor ce mai aveau câteva grăunţe prin hambare, 
le-au rechiziționat ca să le împartă la muritorii de foame. 

Sc înţelege că aceste rechiziționări se făceau în numele 
umanităţii şi cu asigurarea că sunt măsuri pentru ajutora- 
rea momentană—până când se vor lua măsurile generale 
şi sc vor face rechiziţionările ori procurările în mare. 

E lesne de înţeles că toţi negustorii, toţi marii pro- 
prictari au avut în felul acesta timpul necesar să-şi valo- 
rizeze produetele prin speculanţii exportatori în condiţii 
foarte favorabile. 

Massele populaţiei îndurau foame şi speculanții şi 
proprietarii trimeteau Austriei şi Germaniei ultimele va- 
goahe pe urma cărora încasau sume nemaipomenite. 

Măsurile de urgenţă și provizorii au rămas cu provizo- 
ratul luni de zile şi azi orice sforțări sunt zădămicite de 
golătatea magaziilor. | 

"In acest timp s'au pornit buni şi răi din Ardeal, care îie 
că aveau dragostea ajutorării fraților, fie că erau porniţi 
la drum de pofta câştigurilor nemaiauzite au alergat în Ro- 
mânia să cumpere cereale—pentru populaţia românească 
bântuită mai ales de nenorocirea creiată de zăpăceala gu- 
vernanţilor. Cum însă în România mai bine se cunosc 
relaţiile economice din Prusia şi din Franţa decât acele 
din ţinuturile Austro-Ungariei, locuite de români, a fost 
fatal să nu se poată face selecţiunile necesare şi să nu se 
poală îndruma pe căile posibilităţii de alimentare, în schim- . 
bul banilor,—a populaţici româneşti. 

Preţurile ce să puteau oferi din Ardeal pe de o parte 
în temeiul. reduselor izvoare de câştig ale populaţiei noas- 
tre, pe de altă parte în urma lixărei prețurilor maximale, 
au creiat o situaţie imposibilă. 

In toată ţara românească nu s'a găsit un singur mare 
proprietar care să dea din sutele şi miile de vagoane de 
porumb, ce le-a scos în vânzare măcar câte 50--100 va- 
goane cu astiel de preţuri, care să fie în conglasuire cu pu- 
tința de plată a românilor ardeleni şi în cadrele preţurilor 
maximale fixate de guvernul unguresc! 

Aici să scrie şi să vorbeşte contra nemților, dar grâul 
și porumbul românesc e trimis pe dinaintea porţilor ro- 
mânilor din Ardeal—în Germania, pentrucă nemţii plă- 
tesc mai mult! 

„ Când în sfârşit, Băncile populare au simţit îndato- 
ririle de îrate, dând porumb tot dela țăranii nevoiaşi ai 
Ţării Româneşti, țăranilor nenorociţi din Ardeal—sa dat 
de altă belea. Lipsa de vagoane. Marii proprielari care ex- 
porlă Germaniei primesc zilnic 150 vagoane, iar Băncilor 
populare care în mare parte ar da porumb nenorociţilor 
fraţi de acasă—au promisii de câte 10 vagoane la zi! 

Se înţelege că în asttel de siluaţie w'a fost greu să-şi 

găsiască loc apucături nevrednice, conruperi şi falşuri de 
tot felul, săvârşite în jurul exportului şi de cetăţeni ai Ro- 
mâniei şi de unii dintre ardeleni.. 

Asupra acestor fapte dureroase se poate discuta, se 
înţelege nu cu competența şi inteligența d-lui inginer Flo- 
rea Bogdan—dar rămâne fixat că situația economică din 
Ungaria n'a putut şi nu este ameliorată măcar în parte, 
nici pentru românii care au la graniţele ce încă sunt îraţi 
bogați. 

Greul cel mare în fine totuşi să apropie de sfârşit. 
Recolta nouă de grâu e şi în Ungaria în prag. 

Oricare ar fi măsurile excepţionale, prin care guver- 
nul unguresc va pune mâna pe producţia de grâu a popula- 
ției—foametea va fi pentru moment înlăturată, iar Ungaria 
întreagă va câştiga noui bogății cu care îşi va întări situa- 
ţia în războiul ce priveşte neamul nostru atât de aproape. 

După 'o statistică de evaluare, Ungaria prin roada a- 
nului acesta va câştigă : prin cereale 1.6 miliarde prin păs- 
tăioase, zarzavaturi şi plante furagere 1.2 miliarde şi prin 
„roada fâneţurilor şi a nutreţurilor artificiale 1.5 miliarde, 
în total dar 4.3 miliarde coroane! 

Când ne reamintim greutățile şi sforțările ce saul 
făcut pentru cele două împrumuturi de război, care abia 
au dat, mai mult pe hârtie, suma de circa 2 miliarde—nu 
putem înfelege cu minlea noastră, de ce trebuie să cins- 
-tească România, care dorește înfăptuirea idealului național, 
miliarde statului ungar prin AMÂNAREA INTRĂRII IN 
ACŢIUNE 17... 

Ungaria care se zbate azi în spasmurile foamei şi care 
mâine seceră—oteră un nou argument pentru imediata in- 
trare în acțiune a României, 

„Părinţii şi fraţii noştri care sunt târâți zilnic la munci 
grele şi pe câmpiile Galiţiei—poate că nu oferă argumente 
diplomatice suficiente.... - 

Pe aceştia îi plângem noi, până când aici toți arendaşii 
streinii şi proprielarii, urmaşi ai fanarioţilor, îşi fuc atace- 
rile şi-şi vor strânge grânele. 

V.C.0. 

CRONICI 


Politică. 





Ardealul fără Ardeleni. Tot ce sa scris şi vorbit despre inten- 
ţiile dușmănoase ale guvernului unguresc în ce priveşte pe Românii de 
dincolo -primeşte o nouă confirmare incontestabilă. Se ştie că regi- 
mentele româneşti au fost trimise în rândul întâi în foc; se ştie 
că aceleaşi regimente, fără a li se da măcar timpul de-a se reculege, 
au fost trimise la 3—4 atacuri, unul după cellult; se ştie că la.recru- 
tările nouă autorităţile militare aveau ordin (și l-au și executat) de-a 
proceda faţă de Români cu cea mai mare severitale; se ştia, în sfârşit, 
că dintre Românii recrutați unul măcar ma fost detaşat la vre-un ser- 
viciu auxiliar, 
| Acum autorităţile au început să procedeze şi față de populaţia 
civilă rămasă acasă-—la fel. Zilele trecute au avut loc recrutările celor 
de 18 şi 43—50. de ani. Un procent doară dacă a scăpat. O mică 
parte dintre cei recrutaţi au fost chemaţi imediat la instrucţia militară, 
cei mai mulţi îusă aşteaptă să fie chemaţi, 1 

In zeci de comune, însă, la 3 zile după recrutări au sosit în 
comune jandarmi şi i-au adunat pe toți schiopii şi ciungii şi nevoiașii 
cari aveau vârsta aceasta și i-au mutat în alti comună departe în 
interiorul ţării, 

Şi aceasta numai în comune româneşti! Contele Tisza într'ade- 
văr vrea să ne dea Ardealul fără Ardeleni, 


Cei din urmă. Recrutările :tinerilor de 18 și bătrânilor de 43 
până la 50 de ani sau făcut în Ungaria cu cea mai mare severitate 
în ce priveşte Românii. Pretutindeni au fost recrutaţi până și bol: 
navii şi au scăpal numai cei ciungi şi ologi. 

Peste 7001000 de soldaţi români vor spori astfel armatele austro- 
ungare şi ca mâine vor muri pentru ideale străine, când ar fi putut 
spori armatele române. 

Sărman popor românesc de peste munţi! 


Contele Tisza în București? De peste munţi primim dela mai 
mulți prieteni aceiaş întrebare: Este adevărat că ministrul-preşedinte 
contele 7isza a tost în Bucureşti și ce a căutat acolo? 

Fără multe umblete am putut să constatăm că, fireşte, svonul 
care circuli în Ardeal este lipsit de orice temeiu. Contele Tisza ma 
fost până azi în Bucureşti şi, cu siguranţă, „nici mare să vie—de 
bună voie. Acum când sunt duși dela vetrele lor și bătrânii până la 
50 de ani, svonurile despre călătoria contelui Tisza la București pen- 
tru a se înțelege cu guvernul românesc sunt numai o nouă minciună 
brodată după modelul vechei minciuni despre armatele române cari 
au intrat în Basarabiu, mpi 

Este, poate, cea din urmă minciună prin care se mai încearcă 
zăpăcirea Românilor de-acasă, 

Impotriva răsboiului. Afişe uriaşe, cu litere mari încadrate în 
culorile” noastre naţionale, îi chemau Dumineca trecută pe cetăţenii 
Capitalei să protesteze împotriva răsboiului şi a celor cari îl vor, 
Demonstruţiile anunţate prin aceste afişe au fost, însă, oprite de către 
prefectura Capitalei nu fiindcă erau anti-războinice, ci fiindcă demon- 
straţiile erau puse la cale de străini, iar afişele plătite din banii 
străinilor. : 

Oricât de mare este libertatea politică în ţara româuească—pen- 
tru cetăţenii ei, de această libertate nu se poate îngădui să abuzeze 
toţi străinii veniţi în: țară numai şi numai ca să facă propagandă po- 
litică şi să caute a conrupe cetățenii și opinia publică cu orice mij-“ 
loace | E 

Dupăce mau reușit să conrupă această opinie prin ziarele lor 
„Seara“, „Ziua“ şi. „Moldova“ susţinute cu mari jertfe (fiindcă nimeni 
nu mai vrea să le citească), încearcă acum să provoace desordini 
cumpărând cu bani elementele cele mai dubioase pentru cari 0 cven- 
tuală arestare de câteva zile este o binefacere, scutindu-i de grija unui 
adăpost. 

Aceste încercări dovedesc, însă, nu numai organizaţia bună a 
tuturor străinilor cari vin în ţară, ci dovedesc și slăbiciunea celor cari 
i-au trimis. Şi, înainte de toate, dovedesc necesitatea fatală ca faţă 
de ei să se procedeze în sfârşit cu toată rigoarea legilor.. 


O rugăciune nouă. La inaugurarea monumentului lui Guribaldi 
dela Quarto, poetul DW'Annuuzio a “cuprins în 9 puncte, de o frumuseță 
şi claritate biblică, crezul celor chemaţi să se jertfească pentru gloria 
şi mărirea patriei, şi pentru liberarea fraţilor subjugaţi. O nouă 
rugăciune, pentru vremuri nouă: 

O, fericiţi acei ce au mai mult, pentrucă mai i mult vor putea da, 
şi mai mult vor putea arde. 

Fericiţi cei ce au douăzeci de ani, un suflet cural, un corp cum- 
pălat, o mamă inimoasă, 

Fericiţi acei ce, aștepiând și încrezându-se, nu şi-au risipit forța 
lor, ci şi-au păstrat-o în disciplina războiniculuti 

Fericiţi cei ce au disprețuit dragastele sietpe spre a îi nepătaţi 
pentru această dintâi şi din urmă dragoste! 

Fericiţi cei ce, având în picpt o ură înrădăcinată, și-o vor zmulgg 
cu propriile lor mâini și apoi o vor dărui, 

Fericiţi cei ce, după ce au strigat icri împotriva războiului, vor 
primi în tăcere necesitatea impcrioasă şi nu vor mai voi să fie cei 
de pe urmă, ci cei dintâi. 

Fariciţi tinerii cari sunt flămânziţi şi însctoşaţi de glorie căci, 
vor fi săturaţi. 

Fericiţi cei miloşi, căci vor avea de şters un sânge strălucit, 
şi de alinat o durere plorioasă, 

Fericiţi eci curaţi cu inima, fericiţi cei ce se vor intoarce cu 
victorii, căci vor vedea faţa nouă a Romei, fruntea reîncununată a 
lui Dante, frumuseţea triumlătoare a Italicil i 

V.m.l. o. Pe placardele ce se purtau la Budapesta în fruntea 
demonstraţilor cari huiduiau Italia și aclamau Germania și Turcia— 
între alte multe inscripții străluceau şi rmisticelc litere din fruntea aces- 
tor rânduri: V. m. ]. O. 

Aceste cuvinte sunt o simplă invocare a lui Dumnezeu, o invocare : 
ticluită după nemţescul „Gott strafe England“ şi însemnează: Verd 
meg Isten Olaszorsăgot, „Doamne bate Italia.“ | 

Este firesc ca acum când canonada generală este germană, când 
comisiile de recrutare sunt, în parte, alcătuite din ofițeri germani, 
când instrucţia celor recruți se face, în parte, prin ofiţeri germani,— 
Ungurii să împrumute şi lozincile lor dela Germanii, 

„Doamne, bate-i pe Italieni... căci noi nu-i putem batel Este un 
glas de disperare şi neputinţă, 


Mişcarea culturală. 





Alegerile dela Academie. Dacă Academia Română n-a ajuus 
' încă să creieze nemuritori—cum se exprimă, în ironie, un confrate 
supărat—ea poate onora și răsplăti opera scriitorilor, alegându-i prin- 
tre membri. Acesta fiind rostul înaltei noastre Instituţii de cultură, 
credem, că Academia lhomână a dat dovadă, în anul acesta, de o 
justă apreciere a muncii şi de o precisă distincțiune a talentului, ri- 
dicând printre membrii ei activi pe d-nii profesori universitari 5, 
Mehedinţi şi 1. Nistor, iar printre membrii corespondenţi pe tânărul 
profesor de filosofie P. P. Negulescu şi pe :cunoscutul folclorist 
Artur Gorovei. Ă 

Noul secretar general al Academiei, pe un termen de 7 ani, a 
fost ales în persoana d-lui Iacob .Negruzzi: 


Premiile Academiei, Academia Română a distribuit, în anul 
acesta, următoarele premii: 

Premiui „Eliade Rădulescu“ (5000 lei) d-lui G. Galaction pentru 
scrierea sa „Bisericuța din Răzoare“, nuvele şi schițe, 

Premiul „Năsturel“ (4000 lei) d-lui Mihail Codreanu pentru 
scrierea su „Statui“ (sonete), . 

Premiu: „Demostene Constantinide“ (4000 lei) d-lui Mihai Şer- 
ban pentru scrierea sa „Problemele noastre :social-agrare“,, 

Din premiul „Adamache* lei 2000 d-lui Const. Gane pentru scri- 
erea sa: „Amintirile unui fost holeric“; d-lui |. Dragoslav lei 1500 pen- 
tru scrierea su „Povestea trăsnetului“; lei 1500 d-lui M. Lungianu 
pentru scrierile sale „Zilele senine“ şi „Insăilări.“ 

Premiul „Năsturel“ de 5000 lei d-lui G. Pascu pentru lucrarea 
sa „Sufixele de formare a cuvintelor în limba românească“, 

Premiul „Neuschotz“ de 1000 lei învățătorului Pantelimon Dia- 
conescu pentru scrierea sa „Despre industriile casnice ţărăneşti“. 

